انجمن تاجران بلوچستان نا صدر رحیم کاکڑ پارینے کہ کل تاجر آک اینو نا برانز کن تیار مریر۔ دا ہیت ءِ او پریس کانفرنس کرسا کرے۔ او پارے کہ مسہ دے اکن کاروبار ءِ پورو وڑ اٹ یلہ کننگ نا موکل تننگے۔ پوریاگر تتون بے سود وام و بل آتیٹی رعایت نا اسہ وعدہ اس ہم پورو کننگتو۔ گڑا المی ءِ کہ ننے کاروبار نا وارخواہی تننگے۔
کوئٹہ پریس کلب اٹ ایلو پوریاگر تتون اوار پریس کانفرنس نا وخت آ رحیم کاکڑ پارے کہ گڈیکو عشرہ ٹی کاروبار ءِ بند کننگ زرگزرانی خون ءِ۔
او پارے کہ 10 مئی آ وزیر اعلیٰ ہاؤس ءِ گھیڑ کینہ۔ برانز اٹ اڑاند شاغنگ نا کوشست کننگا تو حالیت آتا زموار حکومت مریک۔او پارے کہ دا دھرنا ہموتم اسکان برجا سلک تانکہ کاروبار ءِ ملنگ نا موکل رسینگپک۔
